***BOŽIČNI BAZAR 2016***

V petek, 25. novembra 2016 ob 17.00 uri, smo na naši šoli ponovno pripravili božični bazar, z zelo zabavnim kulturnim programom. Pri nas je bil čarovnik Sebastjan, plesalci, pevski zbor in Natalija Verboten.

Na stojnicah smo učenci ponujali adventne venčke, svečnike, božične okraske za jelko, drobne izdelke in drugo. Za vse obiskovalce je bilo tudi poskrbljeno, da so se posladkali s pecivom in pogreli s toplim čajem in kavo.

Devetošolci so nam pripravili tudi srečelov.

Šolski novinarji smo zbrali tudi nekaj izjav:

***''Res je super, da vsi, učitelji in učenci stopijo skupaj in vse pripravijo. Program je odličen. Lani nisem videla vsega, ker sem prispela ravno pred svojim nastopom, ampak letos, ko vse tako vidim, se mi res zdi super.''***

~Natalija Verboten

***''Super organizacija. Pohvale vsem učencem ter učiteljem. Všeč so mi bili izdelki, predvsem svečniki. Mogoče pogrešam več božičnega peciva.''***

~Saša Robič Miško

***''Zelo lepo, otroci so se dobro potrudili, sem tudi že nekaj stvari kupila.''***

~Neva Maček

***''Letos je veliko boljše kot lani.''***

~Ana Marksl

Zbrani denar bomo porabili za nakup pripomočkov in za stroške 3. kulturnega dne, ko bomo obiskali SNG Maribor in si ogledali balet *Romeo in Julija*.

Za šolsko novinarstvo zapisala

Lara Robič, 7.b